b'\n_START_ARTICLE_\nPrekmurska gibanica\n_START_PARAGRAPH_\nPrekmurska gibanica je znana specialiteta (sladica) prekmurske kuhinje. Postregla se je le ob sve\xc4\x8danih prilo\xc5\xbenostih, saj izdelava gibanice zaradi sestavin ni bila poceni._NEWLINE_Sladica je zelo kalori\xc4\x8dna, saj je vsaka plast prelita z obilo sladke smetane, jajc in masla. Za sladico potrebujemo krhko (\xc2\xbbpodplat\xc2\xab) in vle\xc4\x8deno (\xc2\xbbg\xc3\xbcbe\xc2\xab) testo in \xc5\xa1tiri vrste nadeva: skutin, makov, orehov in jabol\xc4\x8dni nadev. Sladica je sestavljena iz 19 plasti, vi\xc5\xa1ina vsakega kosa mora biti med 5 in 7\xc2\xa0cm, te\xc5\xbea pa vsaj 170 gramov.'